EkBass/fiwiki-20250220-pages-articles huggingface dataset:
Norja kesäolympialaisissa 1984

Norja otti osaa vuoden 1984 kesäolympialaisiin Los Angelesissa 103:n urheilijan voimin. Norjalaiset kilpailivat jousiammunnassa, telinevoimistelussa, yleisurheilussa, nyrkkeilyssä, ratamelonnassa, maantiepyöräilyssä, ratapyöräilyssä, uimahypyissä, esteratsastuksessa, miekkailussa, jalkapallossa, judossa, rytmisessä voimistelussa, soudussa, purjehduksessa, ammunnassa, uinnissa ja painissa. https://www.olympedia.org/countries/NOR/editions/21 He saavuttivat yhden hopeamitalin ja kaksi pronssia. https://www.olympedia.org/editions/21 * Naisten maratonilla Grete Waitz voitti hopeaa. https://www.olympedia.org/editions/21/medal * Maantiepyöräilyssä Dag Otto Lauritzen voitti pronssia. https://www.olympedia.org/editions/21/medal * Soudussa perämiehetön kaksikko Hans Magnus Grepperud / Sverre Løken voitti pronssia. https://www.olympedia.org/results/158932 == Lähteet == Luokka:Valtiot kesäolympialaisissa 1984
Ali Haydar Kaytan

Ali Haydar Kaytan (s. 26. maaliskuuta 1952 Tuncelin maakunta, Turkki) on yksi Kurdistanin työväenpuolueen perustajajäsenistä ja nykyisistä johtajista. Hän perusti Kurdistanin työväenpuolueen yhdessä Abdullah Öcalanin, Haki Karerin, Mazlum Doganin ja Cemil Bayikin kanssa vuonna 1978. == Kuolema == Ali Haydar Kaytan on kuollut väitetysti ilmaiskuissa, mutta näistä ei ole todisteita. Turkin valtion hallitsema lehdistö on väittänyt hänen kuolleen vuosina 2013, 2019 ja 2021. Toisaalta puolueella on maine asioiden pimittämisestä. Ali Haydar Kaytan on esiintynyt viimeksi videolla toukokuussa 2024. == Lähteet == *Anadolu Agency, 2021 sözde kurucularından Kaytan'ın ölümünü gizlemek için infaz yöntemini kullandı *Daily sabah, 2020 PKK founder reportedly killed in Turkish airstrike *Iranian Kurdistan Human rights watch, 2022, Ali Haydar Kaytan is killed again. *Kurdistan 24,18.marraskuuta 2021, PKK yöneticilerinden Ali Haydar Kaytan’ın öldürüldüğü iddiası(käännös: Väite yksi PKK:n johtajista Ali Haydar Kaytan on tapettu) Luokka:Kurdit Luokka:Vuonna 1952 syntyneet
Mebe

Mebe, oikealta nimeltään Mebest Abdullah Rasid, on Suomen kurdeihin kuuluva koomikko. Hän tekee stand upia ja julkaisee koomisia videoita. Mebe aloitti stand upin tekemisen vuonna 2012. Hän on esiintynyt myös Uusi päivä -televisiosarjassa. Mebe tekee stand upia pääosin suomeksi, mutta vuonna 2024 hän alkoi tehdä stand upia myös kurdin kielellä. Hän on esiintynyt kurdiksi Suomessa ja Ruotsissa. Hänellä on Suomen hauskimmat mamut -niminen komediaklubi, jonka hän perusti syksyllä 2018. Mebe muutti Suomeen perheensä kanssa 1990-luvulla Kurdistanista Halabdjan kaupungista. == Lähteet == *Mebe.fi === Viitteet === Luokka:Suomalaiset stand up -koomikot Luokka:Suomen kurdit Luokka:Syntymävuosi puuttuu Luokka:Elävät henkilöt
Ruotsi kesäolympialaisissa 1984

Ruotsi osallistui vuoden 1984 kesäolympialaisiin Los Angelesissa 174:n urheilijan voimin. Ruotsalaiset kilpailivat 22 lajissahttps://www.olympedia.org/countries/SWE/editions/21 ja saavuttivat kaksi kultamitalia, 11 hopeamitalia ja kuusi pronssimitalia. Ruotsi menestyi erityisesti melonnassa. == Mitalit == Ratamelonnan 500 metrillä Agneta Andersson voitti kultaa Ratamelonnan 500 metrillä Ruotsin naisten pari Agneta Andersson / Anna Olsson voitti kultaa Ratamelonnan 500 metrillä Ruotsin naisten neljän hengen joukkue Agneta Andersson & Anna Olsson & Eva Karlsson & Susanne Wiberg voitti hopeaa Ratamelonnan 500 metrillä Lars-Erik Moberg voitti hopeaa Ratamelonnan 500 metrillä Ruotsin miesten pari Per-Inge Bengtsson / Lars-Erik Moberg voitti hopeaa Ratamelonnan 1000 metrillä Ruotsin miesten neljän hengen joukkue Per-Inge Bengtsson & Tommy Karls & Lars-Erik Moberg & Thomas Ohlsson voitti hopeaa 50 km kävelyssä Bo Gustafsson voitti hopeaa Korkeushypyssä Patrick Sjöberg voitti hopeaa Viisiottelussa Svante Rasmuson voitti hopeaa Miekkailussa Björne Väggö voitti hopeaa 50 metrin pistoolissa Ragnar Skanåker voitti hopeaa Kreikkalais-roomalaisen painin höyhensarjassa Kent-Olle Johansson voitti hopeaa Kreikkalais-roomalaisen painin välisarjassa Roger Tallroth voitti hopeaa Kreikkalais-roomalaisen painin keskisarjassa Sören Claeson voitti pronssia Kreikkalais-roomalaisen painin kevyessä raskassarjassa Frank Andersson voitti pronssia 4 × 100 m vapaauintiviestissä Ruotsin joukkue Thomas Lejdström & Bengt Baron & Mikael Örn & Per Johansson & Rikard Milton & Michael Söderlund & Tom Werner voitti pronssia 100 metrin vapaauinnissa Per Johansson voitti pronssia Keihäänheitossa Kenth Eldebrink voitti pronssia Kouluratsastuksessa Ruotsin joukkue Ulla Håkansson & Ingamay Bylund & Louise Nathhorst voitti pronssia == Lähteet == Luokka:Valtiot kesäolympialaisissa 1984 Kesäolympialaisissa 1984
Luukkolanmäki

Luukkolanmäki (ven. Колосково, Koloskovo) on Venäjällä Sosnovon (ent. Rautu) kunnassa sijaitseva, Suomen Neuvostoliitolle luovuttamiin alueisiin kuuluva kylä. Talvella 1948 kylä nimettiin Zamkovoksi, mutta nimen perustelu oli suomenkielinen käännös, joka oli tehty täysin virheellisesti. Zamkovo (suomeksi lukko) ja Luukko eivät liity millään tavalla toisiinsa. Suomenkielinen nimi Luukko juontuu todennäköisesti venäjänkielisestä nimestä Luka. Kylän nimi Koloskovo annettiin kersantti A.P. Koloskovin muistoksi, joka kaatui Karjalan kannaksella 28. kesäkuuta 1944. Luukkolanmäen kylä, joka sijaitsi 35 kilometrin päässä Koloskovin kuolinpaikasta, oli kuitenkin paikka, jonne hänet haudattiin. Uudelleennimeäminen vahvistettiin 13. tammikuuta 1949 annetulla Venäjän SFNT:n korkeimman neuvoston puheenjohtajiston asetuksella. Koloskovon kylä säilyi vain muutaman vuoden, minkä jälkeen se katosi kokonaan. == Lähteet == Luokka:Venäjän kylät Luokka:Rautu Luokka:Luovutettujen alueiden kylät
Saalistajajulkaisija

Saalistajajulkaisija tarkoittaa tieteellisen jukaisutoiminnan lieveilmiönä kehittynyttä julkaisualustaa, jonka julkaisujen sisällöstä on suuri osa heikkotasoisia, esimerkiksi täysin vailla vertaisarviointia. Tämä näkyy tieteelliseltä vaikuttavan julkaisutoiminnan rajuna kasvuna ja laadun heikkenemisenä. Ilmiö on alkanut kehittyä erityisesti 2020-luvulla. Yksi tyypillinen ilmiöön liittyvä piirre on julkaisujen katoaminen kaikkialta, myös internetistä. Ilmiö vaikeuttaa todellista tieteellistä tutkimusta sikälikin, että pseudotieteelliseen julkaisuun voidaan hyvässä uskossa viitata vakavasti tehdyissäkin julkaisuissa. Suomenkielinen Suomen Lääkärilehti on keväällä 2024 ilmoittanut listan sellaisista instituutioista, jotka seuraavat saalistajajulkaisuja ja yrittävät ottaa niitä kiinni. == Lähteet== Luokka:Tiedejulkaisut
Hilloke

Hilloke on hilloa muistuttava ruoka-aines. Sen yleinen piirre on epätasajakoisuus. Se voi sisältää erilaisia hedelmiä ja marjoja. Se voidaan tehdä kuivia hedelmiä vedessä tai sokeriliemessä liottamalla ja sitten keittämällä mehussa. Joskus myös hillon ja marmeladin yhdistelmä on hilloke, kuten puolukkahillosta ja omenamarmeladista tehty omena-puolukkahilloke, joka sopii pataruokien lisukkeeksi. Marjoista, kuten vadelmista tai punaherukoista tehty hilloke sopii käytettäväksi juuston kanssa. Mansikkahilloke sopii muun muassa juustokakun päälle. Hillokkeeseen käytetään joskus paitsi mehua, myös esimerkiksi konjakkia tai likööriä, kuten appelsiini-luumuhillokkeeseen. == Lähteet == Luokka:Ruoka-ainekset
Svetlograd

thumb|Kuvia Svetlogradista Svetlograd () on kaupunki Stavropolin aluepiirissä Venäjällä. Se on Petrovskojen piirin pääkaupunki ja sijaitsee 85 kilometrin päässä Stavropolista koilliseen.Svetlograd Caucasian Knot 27.4.2003, viitattu 1.6.2024 Svetlograd perustettiin vuonna 1786 Petrovskoje-nimisenä kylänä. Perinteisesti kylän perustajana on pidetty karannutta maaorja Peter Burlakia.Folk Etymology As Means Of Representation Of Ethnos Background Knowledge European Proceedings 06/2019, viitattu 1.6.2024 Paikasta käytettiin nimitystä Petrovskoje, kunnes se sai kaupungin aseman vuonna 1965 ja nimettiin uudelleen Svetlogradiksi. Kaupungin halki virtaa Kalausjoki. Kaupunki sijaitsee rautateiden varrella. Vuoden 2021 väestönlaskennan mukaan Svetlogradin väkiluku on 35 703.Thomas Brinkhoff, Svetlograd CityPopulation.de, viitattu 1.6.2024 == Lähteet == Luokka:Stavropolin aluepiirin kaupungit
Vidskär

Vidskär on pienikokoinen saari Varsinais-Suomen saaristolla. Saari kuuluu Paraisten kaupungin alaisuuteen. Saarelle matkaa Turusta on noin 75 kilometriä lounaaseen ja Helsingistä noin 195 kilometriä länteen. Saarella ei ole vakituista asutusta. Lähin asutettu saari on Aspön saari, jossa asuu 10 henkilöä. ==Lähteet== Luokka:Paraisten saaret
A-235

Sistema A-235 PL-19 Nudol () on venäläinen kehitteillä oleva ballististen ohjusten ja satelliittientorjuntaohjusjärjestelmä. A-235 korvaa vanhan A-135 -järjestelmän. == Kehitys == A-235:ttä kehittää Almaz-Antei, joka tunnetaan Venäjän ilmatorjuntajärjestelmistä. Järjestelmän kehityksestä päätettiin jo vuonna 1991, jolloin valmistumistavoite oli asetettu vuoteen 2015. A-235:n päätehtävä on torjua läntiselle Venäjälle, etenkin Moskovaan kohdistettu ydinohjus avaruudessa, mutta järjestelmällä voi ampua alas myös esimerkiksi satelliitteja. A-235 toimii alemman tason S-500 -ilmatorjuntajärjestelmän kanssa ja ne muodostavat Venäjän nykyaikaisen ohjus- ja ydinasepuolustuksen perustan. === Koekäyttö === A-235:ttä on testattu ainakin vuodesta 2014 lähtien ja laukaisuja on tehty esimerkiksi Plesetskin kosmodromista. Venäjä tuhosi oman satelliittinsa Kosmos 1408:n A-235:llä marraskuussa 2021. Se aiheutti paljon uutisointia maailmalla, sillä satelliitin tuhoutuminen aiheutti valtavasti avaruusromua. Romu uhkasi Kansainvälistä avaruusasemaa ja siellä olleet astronautit valmistautuivat palaamaan nopeasti Maahan, jos asema saisi osuman. == Ohjusten tekniikka == Erityyppisten kohteiden torjuntaan käytettäviä ohjuksia on todennäköisesti kolmen tyyppisiä; pitkän, keskipitkän ja lyhyen kantaman. Ohjuksista on tehty erilaisia arvioita ja tiedot perustuvat lähinnä harvakseltaan mediaan päätyneeseen informaatioon. Ohjusten uskotaan kykenevän hypersooniseen nopeuteen (yli 5-kertainen äänennopeus) matkalla maaliinsa. === Taistelukärjet === Ohjuksissa voidaan käyttää luultavasti sekä kineettisiä taistelukärkiä että ydinaseella varustettuja kärkiä, joita A-135:ssä käytettiin. Venäjä on välillä ilmoittanut luopuneensa ydinaseella varustetuista torjuntaohjuksista, mutta sellaisia on kuitenkin todennäköisesti nykyään palveluksessa. Pitkän kantaman ohjukset ovat luultavasti ydinaseella varustettuja. Kineettiset kärjet tuhoavat kohteen osuessaan siihen, kun taas ydinaseen räjäytys tuhoaa kohteen kaukaakin. === Ohjusmallit === Pisimmän kantaman ohjus perustuu 51T6:een ja sen kantama on 1 500 kilometriä. Ohjus voi torjua kohteita jopa 800 kilometrin korkeudessa eli reilusti avaruudessa. Ohjuksella voisi siis tuhota satelliitteja tai muita avaruudessa olevia kohteita. Keskimatkan ohjus on 58R6:n päivitetty versio. Sen kantama on 1 000 kilometriä ja torjuntakorkeus 120 kilometriä. Lyhyimmän kantaman ohjustentorjuntaohjus on malliltaan 53T6M tai 45T6 eli PRS-1M. Se on A-135:n 53T6/PRS-1 Gazelle -ohjuksen modernisoitu versio. PRS-1M:n kantama on 350 kilometriä ja torjuntakorkeus 50 kilometriä. == Lähteet == Luokka:Ohjuspuolustus Luokka:Venäläiset ohjukset
DomainKeys Identified Mail

DomainKeys Identified Mail (DKIM) on sähköpostin autentikointiin tarkoitettu menetelmä, jonka tavoitteena on estää haitallisten viestien lähettäjiä esiintymästä toisena. Haittaohjelmien ja roskapostin lähettäjät pyrkivät esiintymään väärennetyllä domain-nimellä ja pyrkivät verkkourkintaan, jota DKIM pyrkii estämään. DKIM ja Sender Policy Framework (SPF) sekä Domain-based Message Authentication Reporting and Conformance (DMARC) yhdessä pyrkivät tekemään hyökkääjille vaikeammaksi esiintyä toisena tahona kuin ovat. == Standardit == * - DomainKeys Identified Mail (DKIM) Signatures * - Cryptographic Algorithm and Key Usage Update to DomainKeys Identified Mail (DKIM) * - A New Cryptographic Signature Method for DomainKeys Identified Mail (DKIM) == Lähteet == Luokka:Sähköposti
Aimo Virtasalo

Aimo ”Amppa” Urmas Kalervo Veikko Virtasalo (25. marraskuuta 1932 Sortavala – 21. huhtikuuta 1992 Espoo)Päivi Niemi: Taiteilija Aimo Virtasalo (tilaajille) Helsingin Sanomat 15.5.1992. Viitattu 1.6.2024.(Aimo Virtasalon kuolinilmoitus) (tilaajille) Helsingin Sanomat 10.5.1992, s. 7. HS Aikakone. Viitattu 1.6.2024. oli suomalainen taiteilija ja kuvittaja, joka teki mainoskuvituksia ja kirjojen kansikuvia. Virtasalo osoitti jo lapsena lahjakkuutta piirtämisessä.Ville Hänninen: Kirjan kasvot: sata vuotta suomalaisia kirjankansia, s. 227–228. Suomalaisen Kirjallisuuden Seura, Helsinki 2017. Hän oli kuvittajana itseoppinut ja aloitti alan työt 1950-luvulla keskikoulun käytyään. Hän opiskeli myös kieliä Sorbonnen yliopistossa Pariisissa. Virtasalon ensimmäinen työpaikka oli mainostoimisto Oy Nilsson Ab, ja myöhemmin hän työskenteli art directorina isoissa suomalaisissa mainostoimistoissa. Myöhemmin hän perusti oman yrityksen ja myi sen kautta kuvitustöitä suomalaisille kustantamoille, kuten WSOY:lle, Tammelle ja Karistolle. 1970-luvulla hän asui kolme vuotta Ruotsissa ja työskenteli Bonnierille. Virtasalo teki kansikuvia muun muassa Kaari Utrion ja Ursula Pohjolan-Pirhosen historiallisiin romaaneihin, Taru Mäkisen Ninna- nuortenkirjoihin, Jens K. Holmin Kim-sarjan nuortenkirjojen suomennoksiin sekä yli puoleen Reino Lehväslaihon sotakirjoista. Eräisiin Lehväslaihon kirjoihin hän teki myös muun kuvituksen. Virtasalo kuvitti lisäksi aikakauslehtien jatkokertomuksia ja WSOY:n julkaisemia historian oppikirjoja. Hän käytti kansikuvissa perinteistä romanttisen realistista tyyliä, mikä oli 1980-luvulla jo väistyvä tyylisuunta. Esimerkiksi sotakirjojen kansissa hän kuvasi historialliset panssarivaunumallit huolellisesti. Mainoskuvituksia Virtasalo teki muun muassa Amer-Tupakalle. Lisäksi hän suunnitteli vuonna 1967 Elovena- neidon uudistetun ulkonäön, joka on säilynyt pääosin samana 2000-luvulle asti.Elovenan tarina Elovena. Viitattu 1.6.2024. Virtasalon öljyvärimaalauksia oli vuonna 1991 esillä Kaivopuiston Galleriassa, ja lisäksi hän piti kerran yksityisnäyttelyn Tukholmassa. Hän kuoli 59-vuotiaana munuaissyöpään Jorvin sairaalassa. Hänen siskonsa oli kuvanveistäjä ja keramiikkataiteilija Anna- Maria Osipow. ==Lähteet== Luokka:Suomalaiset kuvittajat Luokka:Suomalaiset taidemaalarit Luokka:Vuonna 1932 syntyneet Luokka:Vuonna 1992 kuolleet
Domain-nimi

Domain-nimi tai verkkotunnus on Internetissä käytetty merkkijono, joka vastaa tiettyä IP-osoitetta. Nimen ja DNS-palvelun avulla asiakasohjelmat ottavat yhteyttä haluttuun palveluun. Domain-nimi eroaa URL-osoitteesta siten, että URL sisältää myös protokollan sekä polun tietoon. Ylätason verkkotunnus on DNS-hierarkian ylin taso ja verkkotunnuksen viimeinen osa eli juurialue. Osoitteen haku nimelle alkaa ylimmältä tasolta. Ylintä tasoa hallinnoi ICANN, joka delegoi vastuuta useille organisaatioille. Nimiä hallinnoivat rekisteröintipalvelut (). Nimet ovat varattuja asiakkaille tietyn maksimiajan verran, jonka tultua täyteen varauksen voi yleensä uusia. Asiakkaat eivät varsinaisesti omista käyttämiään verkkotunnuksia. Fully Qualified Domain Name (FQDN) tarkoittaa kokonaista domain-nimeä tietokoneen ("isännän") osoittamiseen Internetissä. FQDN sisältää tietokoneen nimen ja domain-nimen. == Katso myös == * Luettelo Internetin maatunnuksista == Lähteet == Luokka:Internet Luokka:Nimipalvelujärjestelmä
Tomaattipyre

Tomaattipyre on tuote, joka on valmistettu tomaatista soseuttamalla ja tiivistämällä. Se sisältää tomaatin lisäksi vain suolaa. Sitä käytetään ruoanlaitossa, jolloin se sopii myös pitkän kypsennysajan vaativiin ruokiin. Sitä käytetään bolognesekastikkeisiin, pasta- ja pataruokiin ja piirakoiden täytteisiin. Joskus tomaattipyree tuplakonsentroidaan. == Lähteet == Luokka:Ruoka-ainekset
Polynorborneeni

Polynorborneeni eli PNR on polymeeri, jonka monomeeri on norborneeni. Yhdistettä voidaan käyttää elastomeerina muun muassa värähtelyn vaimentamiseen. ==Ominaisuudet== Polynorborneeni on termoplastinen polymeeri, joka on valkoista amorfista ainetta. Sen molekyylimassa on useimmiten 2 000 000–3 000 000 g/mol. Polymeerin lasisiirtymälämpötila on 35–45 °C, mutta muovinpehmentimillä sitä saadaan alennettua jopa arvoon -60 °C. Kuumennettaessa yhdiste hajoaa yli 200 °C:n lämpötilassa. Polynorborneeni liukenee muun muassa ketoneihin, estereihin ja hiilivetyihin ja absorboi orgaanisia liuottimia. Väkevien happojen ja otsoninkesto on huono. Mekaanisilta ominaisuuksiltaan polynorborneeni on lujaa, joustavaa ja absorboi energiaa. Polynorborneenin tiheys on 0,94–0,96 g/cm3.Hermann Meisenheimer, Roland Steiger, André Marbach, Klaus M. Diedrich, John Dunn & Gerhard Karall: "Rubber, 6. Synthesis by Radical and Other Mechanisms", teoksessa Ullmann's Encyclopedia of Industrial Chemistry, John Wiley & Sons, New York, 2006.Oskar Nuyken, Martin Schneider & Ulrich Frenzel: "Metathesis Polymerization", teoksessa Encyclopedia of Polymer Science and Technology, John Wiley & Sons, New York, 2012. == Valmistus ja käyttö == Polynorborneenia valmistetaan norborneenista renkaanavautumismetateesipolymeroinnilla. Katalyyttinä reaktiossa käytetään ruteniumkloridia. Tuotteen joukkoon lisätään muun muassa muovinpehmentimiä ja täyteaineita. : Polynorborneenia käytetään muun muassa autojen puskureissa, tiivisteissä, kenkienpohjissa, rautatie- ja rakennustekniikassa värähtelyjä ja ääntä vaimentavana materiaalina ja öljyjä imevänä aineena. Polynorborneenin vedytettyä johdannaista voidaan käyttää muun muassa lääketieteellisten letkujen valmistukseen. == Lähteet == Luokka:Polymeerit Luokka:Elastomeerit
MAJ3R

Engin ”MAJ3R” Küpeli (s. 25. tammikuuta 1991) on turkkilainen Counter-Strike 2 -ammattilainen. Hänen nykyinen joukkueensa on Eternal Fire. MAJ3R on pelannut myös muun muassa Milleniumissa, LDLC:ssä ja Sangalissa. Nykyisen joukkueensa kanssa hän voitti toukokuussa 2024 merkittävän CCT Season 1 Global Finals -turnauksen, kun se voitti Team Liquidin finaalissa otteluvoitoin 3–1. Eternal Fireen hän liittyi takaisin marraskuussa 2022, kun hän oli vaihtanut Valorantiin vain kuukaudeksi Eternal Firesta saatujen potkujen jälkeen. == Lähteet == Luokka:Turkkilaiset elektronisen urheilun ammattilaiset Luokka:Vuonna 1991 syntyneet Luokka:Elävät henkilöt
Messe I.X–VI.X

Messe I.X–VI.X on norjalaisen yhtyeen Ulverin yhdeksäs studioalbumi, jonka yhtye on tehnyt yhteistyössä norjalaisen Arktisen filharmonisen kamariorkesterin kanssa. Levyn avauskappale "As Syrians Pour In, Lebanon Grapples with Ghosts of a Bloody Past" on nimetty Reutersin uutisartikkelin otsikon mukaan. == Kappaleet == == Arvostelut == * Imperiumi: 8½/10 == Lähteet == Luokka:Ulverin albumit Luokka:Vuoden 2013 albumit
Soseuttaminen

Soseuttaminen on ruoka-aineen tekemistä soseen muotoon. Näin tehdään muun muassa sosekeittoa valmistettaessa. Kasvisten soseuttamiseen soveltuvia laitteita ovat monitoimikone, sauvasekoitin, sosemylly ja erilaiset siivilät. Sosemylly sopii sitkeäkuoristenkin kasvisten soseuttamiseen. Kalasosekeittoa valmistettaessa käytetään kartiosiivilää. Tunnetuimpia kalasosekeittoja on Ranskasta peräisin oleva Marseillen kalakeitto. Kalaa soseutetaan leikkaamalla se kuutioiksi ja hienontamalla monitoimikoneessa. Perunoiden soseuttaminen on parasta tehdä survimella tai sosemyllyllä, joskus myös sähkövatkaimella. Monien muiden kasvisten soseuttaminen sujuu monitoimikoneella ja hienorakenteiset kasvikset, kuten porkkana voidaan soseuttamisen jälkeen paseerata. Viinirypäleiden ja kirsikoiden kaltaiset kiinteät hedelmät on syytä keittää ennen soseuttamista, jotta ne pehmenevät. Esimerkiksi mansikat on hyvä paloitella ennen soseuttamista. Jos marjoja soseutetaan sosemyllyssä, siemeniä ei tarvitse siivilöidä myöhemmin. Hedelmäsosetta tehtäessä ennen keittämistä hedelmistä poistetaan kivet ja siemenkodat. Hedelmäsoseiden tekemiseen sopivat sauvasekoitin ja monitoimikone. Marjojen soseuttaminen onnistuu toreeltaan, ilman keittämistä. Marjasoseiden tekeminen on eräs säilöntäkeino. Soseet ovat yleisiä vauvoille syötettyjä ruokia. Marjoja voi soseuttaa vauvoja varten kotitekoisesti siivilän läpi tai yksinkertaisesti haarukalla painelemalla. == Lähteet == Luokka:Ruoanlaittotekniikat
Ivan Mirošnitšenko

Ivan Nikolajevitš Mirošnitšenko (; s. 4. helmikuuta 2004 Ussurijsk, Primorjen aluepiiri, Venäjä)https://r-hockey.ru/people/player/583-001-0071727-4 on venäläinen jääkiekkoilija. Mirošnitšenko edustaa NHL-joukkue Washington Capitalsia. Hänen pelipaikkansa on vasen laitahyökkääjä ja hän laukoo oikealta. Ennen NHL-uraansa Mirošnitšenko pelasi KHL-joukkue Avangard Omskissa. Washington Capitals varasi hänet ensimmäisellä kierroksella 20. varausvuorolla vuoden 2022 NHL:n varaustilaisuudessa. Mirošnitšenko on pelannut 21 NHL:n runkosarjan ottelua. Näissä otteluissa hän on tehnyt kaksi maalia ja neljä syöttöä eli yhteensä kuusi tehopistettä. Mirošnitšenko on pelannut yhden NHL:n pudotuspelien ottelun ilman tehopisteitä. Mirošnitšenko on pelannut 23 KHL:n runkosarjan ottelua. Näissä otteluissa hän on tehnyt kolme maalia ja yhden syötön eli yhteensä neljä tehopistettä. Kaikki uran tilastot päivitetty 1. kesäkuuta 2024. == Lähteet == Luokka:Venäläiset jääkiekkoilijat Luokka:Washington Capitalsin pelaajat Luokka:Washington Capitalsin varaamat pelaajat Luokka:Vuonna 2004 syntyneet Luokka:Elävät henkilöt
Slovakian parlamenttivaalit 1992

Slovakian parlamenttivaalit 1992 järjestettiin Tšekin ja Slovakian liittotasavaltaan kuuluneessa Slovakian tasavallassa 5. – 6. kesäkuuta 1992. == Tausta == Vuoden 1990 parlamenttivaalit oli voittanut Slovakian puoleisen samettivallankumouksen suurin oppositioryhmä Kansa väkivaltaa vastaan (VPN), ja tasavallan pääministeriksi valittiin Vladimír Mečiar. Hänen hallituksensa kuitenkin kaatui VPN:n sisäisiin ristiriitoihin keväällä 1991. Tämän jälkeen pääministeriksi nousi kristillisdemokraattien Ján Čarnogurský.Mannová, s.298–300 Slovakian puoluekartta kehittyi voimakkaasti 1990-luvun alussa. Uusia puolueita muodostettiin ja vanhoja hajotettiin. Tärkein muutos oli entisen pääministeripuolue VPN:n hajoaminen Mečiarin tukijoiden ja vastustajien välillä. Mečiar perusti uuden Demokraattisen Slovakian liike (HZDS) -puolueensa ennen vuoden 1992 vaaleja. Koko Slovakian laajuisia vaaliteemoja olivat erityisesti Slovakian asema Tšekin ja Slovakian liittotasavallassa sekä käynnissä ollut valtionyhtiöiden yksityistäminen. == Seuraukset == Vaalien selvä voittaja oli Mečiarin HZDS, ja hänet valittiin pääministeriksi. Mečiarin ja Tšekin pääministeri Václav Klausin käymät neuvottelut liittovaltion tulevaisuudesta vuoden 1992 aikana päättyivät tuloksettomina ja maat erkaantuivat toisistaan niin kutsutussa samettierossa 1. tammikuuta 1993. Mečiar jatkoi itsenäisen Slovakian pääministerinä. ==Äänestäminen== Rekisteröityjä äänestäjiä oli 3 770 073, ja hyväksyttyjä ääniä oli 3 174 436\. Koko maan äänestysprosentti oli 84,20 %. Parlamenttiin pääsemiseen vaadittiin viiden prosentin äänikynnyksen ylittäminen. ==Osallistuneet puolueet== ===Äänikynnyksen ylittäneet=== Puolue Lyhenne Ääniä Osuus (%) Paikkamäärä Demokraattisen Slovakian liike HZDS 1 148 625 37,26 74 Demokraattisen vasemmiston puolue SDĽ 453 203 14,70 29 Kristillisdemokraatit KDH 273 945 8,89 18 Slovakian kansallispuolue SNS 244 527 7,93 15 Unkarin kristillisdemokraattinen liike MKM-EGY 228 885 7,42 14 Lähteet: ===Parlamentin ulkopuolelle jääneet=== Puolue Lyhenne Ääniä Osuus (%) Itsehallinnollisen demokratian liike - yhteisöllisyys Määrin ja Sleesian kanssa HSD-SMS 3 986 0,13 Liike sananvapauden puolesta - Slovakian republikaaninen puolue HZSP-SRÚ 2 103 0,07 Työn ja turvallisuuden puolue SPI 29 818 0,97 Slovakian vapautusliike HZOS 7 169 0,23 Vapauden puolue - Kansallisen yhtenäisyyden puolue SSL-SNZ 9 414 0,31 Slovakian kristillisdemokraattinen liike SKDH 94 162 3,05 Liike yhteiskunnallisen oikeudenmukaisuuden puolesta HSS 3 411 0,11 Vihreä puolue SZ 33 372 1,08 Kansalaisdemokraattinen puolue ODÚ 124 503 4,04 Liitto tasavallan puolesta - Tšekin ja Slovakian tasavallan puolue ZPR-RSČ 10 069 0,33 Kansallisliberaalit NALI 2 500 0,08 Slovakian vihreä puolue SZS 66 010 2,14 Romanien kansalaisaloite ROI 18 343 0,60 Slovakian sosiaalidemokraattinen puolue SDSS 123 426 4,0 Slovakian kommunistipuolue '91 KSS 23 349 0,76 Demokraattinen puolue - Kansalaisdemokraattinen puolue DS-ODS 102 058 3,31 Slovakian kansanpuolue SĽS 9 129 0,30 Unkarin kansallispuolue MPP-MOS 70 689 2,29 Lähde: ==Lähteet== * ===Viitteet=== Luokka:Vuoden 1992 vaalit Luokka:Slovakian parlamenttivaalit
F♯ A♯ ∞

F# A# ∞ (lausutaan englanniksi "F-sharp, A-sharp, Infinity") on vuonna 1997 ja uudelleen vuonna 1998 julkaistu kanadalaisen post-rock-yhtyeen Godspeed You! Black Emperorin ensimmäinen studioalbumi. Levyn nimi juontuu siitä, että vinyylipainoksen ensimmäinen kappale alkaa F#-soinnulla ja vastaavasti jälkimmäinen kappale A#-soinnulla; lisäksi vinyylilevyn B-puolen lopussa on äärettömästi pyörivä ura, ellei vinyylisoittimen neulaa siirretä levyn urasta pois. Vuonna 1997 julkaistiin albumista LP-vinyylilevypainos, joka sisältää kaksi pitkää kappalekokonaisuutta. Kumpikin kappalekokonaisuuksista täyttää vinyylilevyn puoliskon. Vuonna 1998 albumi julkaistiin uudelleen CD-levyllä ja aiemman kahden kappaleen sijaan CD-painoksella onkin kolme kappaletta ja noin 25 minuuttia pidempi kesto vinyylipainokseen verrattuna. CD-painoksessa on järjestetty vinyylipainoksen kappaleiden osioita uudelleen sekä lisätty uutta materiaalia. CD-levyn kappalejärjestystä ei ole julkaistu sittemmin vinyylillä eikä vastaavasti vinyylipainoksen omaa kappalejärjestystä CD-levyllä. Toisin sanoen versioiden kappalelistaukset ovat uniikit ja albumi on erilainen formaatista riippuen. Poikkeuksen muodostaa ainoastaan suoratoistopalveluissa ja digitaalisena latauksena julkaistu versio joka on sama kuin CD-levyllä. == Kappaleet == == Huomautukset == (a) Ensimmäinen kappale "Nervous, Sad, Poor..." täyttää vinyylilevyn A-puolen kokonaan ja toinen kappale "Bleak, Uncertain, Beautiful..." täyttää B-puolen kokonaan. (b) Vinyylipainoksen yhteiskesto on 38 minuuttia ja 22 sekuntia mutta vinyylilevyn B-puolen kokonaan täyttävä kappale "Bleak, Uncertain, Beautiful..." sisältää kappaleen lopussa prässätyn uran vinyylilevyssä, joka sallii levyn soida loputtomiin koska neula kiertää samaa uraa. Tämän vuoksi teknisesti katsoen viimeisen raidan pituus on ääretön. Tähän äärettömään kestoon onkin viitattu levyn nimessä (∞, "Infinity"). CD-painoksessa tätä äärettömyyttä ei ole koska sellaista ei ole teknisesti mahdollista toteuttaa CD-levyn teknologialla. == Aiheesta muualla == * F# A# ∞ -albumi Discogs-sivustolla Luokka:Kanadalaiset rockalbumit Luokka:Vuoden 1997 esikoisalbumit __SISLUETTPAKOTUS__
Aleks Koho

Aleksander (Aleks) Koho (1. kesäkuuta 1874 Viipuri – 15. helmikuuta 1958 Lahti) oli suomalainen pankinjohtaja.Suomen Kulttuurirahasto : Elin ja Aleks Kohon rahaston rahastoesitePäivästä päivään. 60 v. täytti..., Helsingin Sanomat, 02.06.1934, nro 145, s. 6, Kansalliskirjaston digitaaliset aineistot. Viitattu 01.06.2024 Aleks Kohon vanhemmat olivat talonomistaja, ajuri Juhana Koho ja Maria Tiukkanen. Hän sai päästötodistuksen Viipurin reaalilyseosta 1892. Koho oli vuodesta 1892 konttoristina Viipurissa Paischeffin liikkeessä ja sittemmin hän oli Häkli, Lallukka & Kumppanien palveluksessa. Vuonna 1898 hän perusti yhdessä Alfred V. Kososen kanssa Viipuriin laivojen selvitys-, huolinta- ja agentuuriliikkeen, josta sittemmin liikkeen toisen osakkaan kuoltua muodostettiin siirtomaantavarain tukkuliike. Koho lopetti tämän liikkeen 1923 siirryttyään pankkiuralle. Hän kuului Suomen Kauppapankki Oy:n perustamisesta 1907 alkaen pankin hallintoneuvostoon aina siihen saakka, kunnes pankin toiminta päättyi kun se liitettiin Helsingin Osakepankkiin. Koho tuli 1923 Suomen Kauppapankin pääkonttorin johtokunnan jäseneksi ja sittemmin edellämainittujen pankkiyhdistymisien jälkeen hän tuli Helsingin Osakepankin Viipurin konttorin johtokunnan jäseneksi ja hän hoiti tätä tehtävää 1924–1938 eläkkeelle jäämiseensä saakka. Kun Viipuri menetettiin talvisodan rauhassa Aleks Koho siirtyi vaimonsa kansssa Lahteen, jossa hän asui kuolemaansa saakka. Aleks Koho toimi Viipurin läänin Hevosystäväin Seuran johtokunnan jäsenenä ja sihteerinä ja vuodesta 1925 Viipurin läänin Hevosjalostusseuran rahastonhoitajana. Hän oli pitkään Viipurin kaupunginvaltuuston jäsenenä. Koho kuului toistakymmentä vuotta Viipurin verotuslautakuntaan sekä verotuksen valmistelukuntaan vuodesta 1918 alkaen ja oli valtion tulo- ja omaisuusverolautakunnassa maaherran asiamiehenä sekä jäsenenä tilapäisessä varallisuusverotuslautakunnassa. Koho oli myös Viipurin läänin itäisen vaalipiirin keskuslautakunnan jäsenenä sekä Viipurin merimieshuoneen johtokunnan jäsenenä ja puheenjohtajana. Aleks Koho oli naimisissa vuodesta 1901 Elin Emilia Ristimäen (1878–1964) kanssa. Heidän poikansa pankkivirkailija Väinö Ilmari Koho (1902–1942) kaatui jatkosodassa Lempaalassa Karjalan kannaksella. Elin ja Aleks Koho tekivät testamenttilahjoituksen Suomen Kulttuurirahastolle. Lahjoituksen pohjalta perustettiin syöpäsairauksien tutkimista tukeva Elin ja Aleks Kohon rahasto.Sotapolku.fi : Väinö Ilmari Koho == Lähteet == Luokka:Suomalaiset pankinjohtajat Luokka:Viipurin kaupunginvaltuutetut Luokka:Vuonna 1874 syntyneet Luokka:Vuonna 1958 kuolleet
Sherobod

Sherobod (uzb. kyrill. Шеробод, ) on kaupunki ja Sherobodin piirin keskus Surxondaryon alueella Uzbekistanissa. Se sijaitsee Amudarjan sivujoen Sheroboddaryon oikealla rannalla 59 kilometriä alueen pääkaupungista Termizistä luoteeseen. Kaupungissa oli 29 100 asukasta vuonna 2016. Kaupungin läheltä on löydetty kahden muinaisen kaupungin rauniot. Jondavlattepa on peräisin 500–400-luvuilta eaa. ja Kofirqala oli asuttu ensimmäiseltä vuosisadalta keskiajalle saakka. Sherobodin pohjoispuolella Nondahanan rotkossa on vahvojen muurien ympäröimä asuinpaikka. Sheroboddaryon laaksoa myöten kulki keskiajalla tärkeä kauppareitti Afganistaniin ja Intiaan. 1800-luvulla ja 1900-luvun alussa Sherobod oli Buharan emiirikunnan maakuntakeskus. Nykyinen kaupunki on perustettu vuonna 1973. Sherobodin kautta kulkee Qarshin ja Termizin välinen maantie. Kaupunki on maatalousalueen keskus, jossa on puuvilla-, rakennustarvike ja elintarviketeollisuutta. Lähistöllä sijaitsee 800-luvulla eläneen Abu Iso Muhammad Termiziyn mausoleumi, joka on tärkeä pyhiinvaelluspaikka. ==Lähteet== Luokka:Surxondaryon alue Luokka:Uzbekistanin kaupungit
Moonage Daydream (elokuva)

Moonage Daydream on brittimuusikko David Bowieta käsittelevä dokumenttielokuva vuodelta 2022. Yli kaksituntisen elokuvan ohjasi Brett Morgen, ja se on nimetty Bowien samannimisen kappaleen mukaan. Bowien perikunta antoi Morgenille vuonna 2017 pääsyn yli viisi miljoonaa artikkelia sisältävään kokoelmaan. Elokuva sisältää kyseiseen materiaaliin pohjautuvia haastatteluja, mutta mukana on myös otteita Bowien suosikkielokuvista ja muista teoksista. Elokuvassa käsitellään myös Bowien näyttelijänuraa. == Lähteet == == Aiheesta muualla == * Luokka:Yhdysvaltalaiset dokumenttielokuvat Luokka:Vuoden 2022 dokumenttielokuvat Luokka:Vuoden 2022 yhdysvaltalaiset elokuvat Luokka:David Bowie
Tingvollvågen

Tingvollvågen on taajama Tingvollin kunnassa Møren ja Romsdalin läänissä Norjassa ja kuntansa hallinnollinen keskus. Taajaman pinta-ala on 1,3 neliökilometriä ja asukasluku 1 017 vuonna 2023. ==Lähteet== Luokka:Norjan taajamat Luokka:Tingvoll
Tingvollin kirkko

Tingvollin kirkko () on Tingvollin kunnassa Møren ja Romsdalin läänissä Norjassa sijaitseva keskiaikainen kivikirkko 1100-luvun jälkipuoliskolta. ==Lähteet== ==Aiheesta muualla== kirkko Luokka:Norjan kivikirkot
Straumsnesin kirkko

Straumsnesin kirkko () on Tingvollin kunnassa Møren ja Romsdalin läänissä Norjassa sijaitseva puinen pitkäkirkko vuodelta 1864. ==Lähteet== ==Aiheesta muualla== Luokka:Tingvoll Luokka:Norjan puukirkot
Nigerian ilmavoimat

Nigerian ilmavoimat (, NAF) on Nigerian puolustusvoimien yksi kolmesta puolustushaarasta. Muut kaksi ovat maavoimat ja merivoimat. Nigerian ilmavoimat käsittää yli 18 000 henkilöjäsentä ja sen vakiokalustoon kuuluu mm. Chengdu F-7, Dassault-Dornier Alpha Jet, JF-17 Thunder Block II, Embraer EMB 314 Super Tucano, Ameracchi M-346 Master, taistelu-, ja kuljetushelikoptereita, miehittämättömiä ilma-aluksia sekä sotilaskuljetuslentokoneita. == Lentokalusto == Lähde: Kpl Kpl Taistelukoneet Koulutuskoneet Dassault/Dornier Alpha Jet 11 Aero L-39 Albatros 10 Chengdu J-7 9 Aermacchi MB-339 6 CAC/PAC JF-17 Thunder 3 PAC MFI-17 Mushshak 10 Aermacchi M-346 Master 24 UAV / miehittämättömät koneet EMB 314 Super Tucano 12 CAIG Wing Loong II 15 Kuljetuskoneet Tsaigumi 6 Lockheed C-130 Hercules 3 Helikopterit Aeritalia G.222 1 AgustaWestland AW101 4 EADS CASA C-295 4 TUSAŞ T-129 Atak 6 Boeing 737 1 Bell AH-1W SuperCobra 12 Dassault Falcon 7X 2 Bell 412 2 Gulfstream G550 1 Mil Mi-17 6 Gulfstream GV 1 Mil Mi-24 15 Bombardier Challenger 600 1 Eurocopter EC135 3 Dornier Do 28 11 Eurocopter AS332 Super Puma 5 Dornier Do 228 5 Leonardo AW139 1 Tiedustelu- ja tankkauskoneet AgustaWestland AW189 2 Cessna CitationJet 2 Koulutuslentokone Diamond DA42 ja DA62 5 Aero L-39 Albatros 10 Beechcraft Super King Air 2 Aermacchi MB-339 6 ATR 42 2 Diamond DA42 PAC MFI-17 Mushshak 10 == Lähteet == Luokka:Ilmavoimat ilmavoimat
Straumsnes

Straumsnes on entinen Norjan kunta Møren ja Romsdalin läänissä. Se perustettiin vuonna 1866 erottamalla se Tingvollista, johon se liitettiin takaisin vuonna 1964. Kuntaliitoshetkellä Straumsnesin pinta-ala oli 124 neliökilometriä ja asukasluku 1 160. ==Lähteet== Luokka:Norjan entiset kunnat Luokka:Tingvoll
Unni Boksasp

Unni Boksasp (s. 2. joulukuuta 1972 Tingvoll) on norjalainen kansanmuusikko. Hänen esikoisalbuminsa Songar frå Havdal ilmestyi vuonna 2007. Boksasp tekee musiikkia nimeään kantavassa Unni Boksasp Ensemble -yhtyeessä, joka voitti kansanmusiikin Spellemannprisen-palkinnon vuonna 2010. Yhtye on keikkaillut myös Norjan ulkopuolella, muun muassa Ruotsissa, Skotlannissa, Kanadassa ja Yhdysvalloissa. ==Diskografia== * Songar frå Havdal (2007) * Keramello (2010) * Kvite fuglar (2013) * Opus 72017 (2017) ==Lähteet== ==Aiheesta muualla== Luokka:Norjalaiset laulaja-lauluntekijät Luokka:Kansanmuusikot Luokka:Vuonna 1972 syntyneet Luokka:Elävät henkilöt
Pink (albumi)

Pink on japanilaisen rock- ja metalliyhtyeen Borisin kymmenes vuonna 2005 julkaistu täyspitkä studioalbumi. Albumista on julkaistu lukuisia eri versioita CD-levyllä ja LP-vinyylilevyllä niin Japanin kuin Yhdysvaltojen markkinoille. Jokainen painos ja formaatti eroaa kappalelistaukseltaan ja pituudeltaan hieman. Suurin eroavaisuus on levyn CD ja LP-versioiden välillä: ensimmäinen vinyylipainos on alkuperäistä CD-painosta huomattavasti pidempi ja kappalejärjestys on täysin erilainen. Digitaaliset jakelut ja suoratoistopalveluiden versiot noudattavat CD-painosten kappalejärjestystä ja kestoa. == Kappalelistaus == === Alkuperäinen Diwphalanxin vuonna 2005 julkaisema CD-painos Japanin markkinoilla === === Southern Lordin vuonna 2006 uudelleenjulkaisema CD-painos Yhdysvaltojen markkinoilla === === Diwphalanxin ja Southern Lordin julkaisemat tupla-LP-vinyylilevypainokset === === Sargent Housen uudelleenjulkaisu vuonna 2016 (2CD ja 3LP) === Vuonna 2016 albumista julkaistiin uusintapainos kahdella CD-levyllä ja kolmella LP-vinyylilevyllä. Kumpikin versioista on identtinen aiempien julkaisujen kanssa seuraavasti: CD- levy noudattaa aiempaa Southern Lordin kappalelistausta ja LP- vinyylilevypainos on sama kuin aiempi vinyylipainos. Molemmat uudelleenpainosversiot sisältävät myös aiemmin julkaisemattomia kappaleita bonuslevyllä "Forbidden Songs". CD-painoksessa se on toisella CD-levyllä ja LP-painoksessa kolmannella vinyylilevyllä. LP-vinyyliversiolla "Forbidden Songsin" raidat 1–5 ovat kolmannen vinyylilevyn A-puolella ja raidat 6–9 levyn B-puolella. == Kokoonpano == Boris * Takeshi – laulu, bassokitara, kitara * Wata – kitara, ääniefektit * Atsuo – rummut ja perkussiot == Aiheesta muualla == * Pink-albumi Discogs-sivustolla (englanniksi) Luokka:Japanilaiset albumit Luokka:Vuoden 2005 albumit
Nigerian laivasto

Nigerian laivasto (, NN) on yksi Nigerian puolustusvoimien kolmesta puolustushaarasta maavoimien ja ilmavoimien ohella. Laivasto perustettiin vuonna 1956 ja se on osallistunut lukuisiin rauhanturvatehtäviin. Nigerian laivastoon kuuluu yli 75 sotalaivaa ja se on kansainvälisessä vertailussa Afrikan viidenneksin vahvin merivoima. == Historia == Vuonna 1959 Nigerian merivoimat muutettiin täysimittaiseksi laivastoksi, kun kuningatar Elizabeth II myönsi niille luvan käyttää nimitystä "Nigerian kuninkaallinen laivasto". Nimi muutettiin Nigerian laivastoksi vuonna 1963 sen jälkeen, kun Nigeriasta tuli itsenäinen tasavalta. == Merivoimien aluksia == ; Fregatit * NNS Aradu (F89) * NNS Thunder (F90) * NNS Okpabana (F93) ; River-luokan laivat * NNS Centenary (F91) * NNS Unity (F92) ; Miinalaivat * NNS Ohue (M371) * NNS Barama (M372) ; Ohjusveneet * NNS Andoni (P100) * NNS Karaduwa (P102) * NNS Oji (P275) * NNS SDBIV * NNS SDBV * NNS Ekpe (P178) * NNS Damisa (P179) * NNS Agu (P180) * NNS Dorina (P101) * NNS Siri (P181) * NNS Ayam (P182) * NNS Ekun (P183) * NNS Nguru * NNS Ekulu * NNS Aba * NNS Sokoto * NNS Sagbama * TBD * NNS Zaria (P173) * NNS Burutu (P174) ; Seagoing buoy Tender * NNS Kyanwa (A 501) * NNS Ologbo (A 502) * NNS Nwamba (A 503) * NNS Obula (A 504) ; Vartiolaivat * 5 Shaldag MK2-class fast patrol boat * 22 Manta-class patrol boat * 15 Defender-class boat (RB-S) * 9 Cedric-class patrol boat * 30 Epenal security patrol boat ; Apualukset * NNS Amariya * NNS Argungu (P 165) * NNS Yola (P 166) * NNS Brass (P 169) * NNS Epe (P 170) * NNS Makurdi (P 167) * NNS Hadejia (P 168) * NNS Jebba (P 171) * NNS Oguta (P 172) * NNS Prosperity * NNS Okpoku (P175) * NNS Bomadi (P176) * NNS Badagry (P177) * NNS Shiroro (P185) * NNS Ose (P186) * NNS Gongola (P189) * NNS Calabar (P190) * NNS Osun * NNS Lana (A499) ; Muut alukset * NNS Kada ; Helikopterit * 3 Westland Lynx * 12 AgustaWestland AW109 * 2 AW139 * 4 AR-500B == Lähteet ==
Seilduksgata

pienoiskuva|Katunäkymää vuonna 2008. Seilduksgata on katu Grünerløkkan kaupunginosassa Oslossa. Se ulottuu Fossveieniltä Københavngatalle. Kadun nimi viittaa sen varrella sijainneeseen purjekangastehtaaseen. Sen rakennuksessa toimii nykyisin Oslon taidekorkeakoulu. ==Kuvia== Oslo. Øvrefoss. Fosseveien 24. Seilduken. Christiania seilduksfabrikk - NB MS G4 0415.jpg|Christiania Seildugsfabrik 1800-luvun lopussa tai 1900-luvun alussa. ==Lähteet== ==Aiheesta muualla== Luokka:Oslon kadut
Thielin taidegalleria

Thielin taidegalleria () on Tukholman Djurgårdenilla sijaitseva taidegalleria. Ferdinand Bobergin suunnittelema yksityispalatsi Villa Eolskulle valmistui vuonna 1905 Ernest Thielin yksityisiä kokoelmia varten. Rakennus kokoelmineen siirtyi myöhemmin valtion omistukseen ja avattiin yleisölle vuonna 1924. Esillä on muun muassa Bruno Liljeforsin, Eugène Janssonin, Carl Larssonin ja Edvard Munchin maalauksia. ==Kuvia== ===Yleiskuvia=== Western gallery, Thielska galleriet.jpg|Näyttelyhuone Looking up at Bruno Liljefors' art in the staircase, Thielska galleriet.jpg|Kattomaalaus Villa Eolskulle, ritning, gallerivåning.jpg|Pohjapiirros Villa Eolskulle, ritning, sektion.jpg|Poikkileikkaus ===Teoksia=== Carl Larsson Model writing postcards 1906.jpg|Modellen skriver vykort (Carl Larsson, 1906) Friederich Nietzsche.jpg|Friedrich Nietsche (Edvard Munch, 1906) Eugène Jansson Naval Bathhouse Thielska 143.tif|Flottans badhus (Eugène Jansson, 1907) Anders Zorn Hins Anders Thielska 410.tif|Hins Anders (Anders Zorn, 1904; maalaus varastettiin ja on ollut kateissa vuodesta 2000) ==Lähteet== ==Aiheesta muualla== * Thielska galleriet Luokka:Tukholman museot Luokka:Tukholman palatsit Luokka:Ruotsin taidemuseot Luokka:Djurgården
Nigerian maavoimat

Nigerian maavoimat (, NA) on yksi kolmesta Nigerian puolustusvoimien puolustushaaroista laivaston ja ilmavoimien ohella. Maavoimien tehtävät ovat Nigerian maa-alueen puolustaminen sekä kansainväliset kriisinhallintaoperaatiot. Nigerian armeija on jaettu kymmeneen eri divisioonaan. == Lähteet == maavoimat Luokka:Maavoimat
Kasvipassi

Kasvipassi on Euroopan unionin (EU) kasvinterveysasetuksen mukainen merkintä, jota käytetään kasveissa silloin, kun ammattimaiset toimijat siirtävät puutarhakasveja EU:n alueella maasta toiseen. Kasvipassin tarkoitus on estää tautien ja tuholaisten leviäminen Euroopan unionin sisällä siten, että passin tietojen avulla voidaan jäljittää tuhoojia sisältävät kasvit. Passi myönnetäänkin sellaisille kasvierille, joiden osalta yrityksen omavalvonta on vahvistanut, että niissä ei ole kiellettyjä kasvintuhoojia. Passia voidaan käyttää niin tukku- kuin vähittäismyynnissäkin. Kaikilla kasveilla ei tarvitse olla kasvipassia, vaan ainoastaan sellaisilla, jotka voivat olla vaarallisten kasvitautien ja tuholaisten isäntäkasveja. Kasvipassin vaativat taimet ja sellaiset lisäysmateriaalit kuin pistokkaat, sipulit ja mukulat, ruukku- ja ryhmäkasvit, siemenperunat, nurmikot sekä jotkin siemenet. Kasvipassi saatetaan kiinnittää erän jokaiseen kasviin, ruukkuun tai kasvin nimilappuun, tai useita kasveja sisältävään pakkaukseen. Suomen sisäisessä kaupassa kasvipassin voi myös kiinnittää kokonaiseen lähetykseen, jossa on useita kasvipakkauksia. Kasvipassin voi lisätä kasviin tarran, tulosteen, säleen tai painetun merkinnän muodossa. Sen on myös sisällettävä tietyt tiedot. Siinä on Euroopan unionin lippu ja teksti "Kasvipassi" vähintään englanniksi (). Lisäksi siinä tulee ilmoittaa kasvin laji tai suku tieteellisenä nimenä, maakoodi ja kasvipassin myöntäjän rekisterinumero, joissain tapauksissa jäljitettävyyskoodi, ja kasvin alkuperämaa. Jäljitettävyyskoodin tarvitsevat taimet, mutta eivät tukku- ja kukkakauppoihin vietävät ryhmä- ja ruukkukasvit. Käytössä on myös erityinen ZP-kasvipassi, jossa ZP tarkoittaa suoja-aluetta. Euroopan unionissa on tiettyjä valtioita ja alueita, joilla ei esiinny joitain vaarallisia kasvintuhoojia. Nämä alueet on määritelty suoja-alueiksi. Jos suoja-alueelle viedään sellaisia kasveja, jotka voivat toimia näiden tiettyjen kasvintuhoojien isäntinä eli suoja-aluetuhoojina, kasveilla on oltava ZP- kasvipassi. == Lähteet == Luokka:Passit Luokka:Euroopan unionin ympäristöpolitiikka Luokka:Euroopan unionin yhteinen maatalouspolitiikka Luokka:Kasvinsuojelu
Immaculate – tahraton

Immaculate – Tahraton on vuonna 2024 ensi-iltansa saanut yhdysvaltalainen kauhuelokuva. Elokuvan pääosaa, nuorta sisar Ceciliaa näyttelee Sydney Sweeney. Elokuvan on ohjannut Michael Mohan. Sweeney on yksi elokuvan tuottajista. == Juoni tiivistettynä == Prologi Nuori nunna yrittää paeta luostarista, mutta hän jää naamioituneiden nunnien vangiksi. Nunnat murtavat pakoa yrittäneen nunnan jalan ja hautaavat hänet elävältä. Myöhemmin luostariin kutsuttu sisar Cecilia saa tietämättään kuolleen nunnan huoneen. Huoneen seinällä on maalaus Neitsyt Mariasta. Nuori nunnakokelas, Cecilia Jones kutsutaan italialaiseen luostariin. Cecilia meinasi hukkua 12-vuotiaana jäihin, mutta pelastui, mitä hän pitää Jumalan ihmeenä. Luostariin päästyään Cecilia tutustuu nunnien elämään ja antaa lopulta nunnalupauksensa. Eräänä iltana Cecilia juo viiniä ja löytää itkevän nunnan kirkon lattialta. Paikalla ollut abbedissa selittää Cecilialle, että välillä tunteet ottavat nunnista vallan. Abbedissa näyttää Cecilialle rautanaulan, jolla Jeesus legendan mukaan ristiinnaulittiin. Yhtäkkiä Cecilia pyörtyy. Myöhemmin selviää, ettei Cecilia olekaan neitsyt, vaikka hän kivenkovaa väittää niin. Hänet tutkitaan ja selviää, että hän odottaa poikavauvaa. Tätä pidetään ihmeenä, ja Ceciliaa aletaan palvoa itse Neitsyt Mariana. Tämä aiheuttaa kateutta toisessa nunnassa, joten hän päättää hukuttaa Cecilian kylvyssä. Cecilia kuitenkin pelastuu ja kateellinen nunna päätyy itsemurhaan hyppäämällä luostarin katolta. Cecilian raskaus etenee ja hän pyytää päästä kunnon sairaalaan, mutta hänelle ei anneta siihen lupaa. Cecilia keksii valehdella saaneensa keskenmenon, mutta jää siitä kiinni matkalla sairaalaan. Cecilia tuodaan takaisin luostariin ja abbedissa sättii häntä keskenmenon huijaamisesta. Cecilia kahlitaan pyörätuoliin ja hänelle selviää, mistä hänen raskautensa alkoi. Luostari oli valinnut hänet uuden Vapahtajan synnyttäjäksi käyttämällä naulasta eristettyä DNA:ta. Luostari oli yrittänyt siittää uutta Vapahtajaa jo 20 vuotta, mutta kaikki raskaudet päättyivät keskenmenoihin ja epämuodostuneisiin sikiöihin. Cecilia tappaa luostarin abbedissan krusifiksilla ja kuristaa Isän rukousnauhallaan. Lopulta Cecilia polttaa luostarista löytyneen laboratorion ja pakenee katakombeihin. Elokuvan lopussa hän synnyttää epämuodostuneen vauvan, joka pitää eläimellistä, rohisevaa ääntä. Cecilia surmaa lapsen suurella kivellä. == Lähteet == * Immaculate - Tahraton Finnkino Oy Luokka:Yhdysvaltalaiset kauhuelokuvat Luokka:Vuoden 2024 yhdysvaltalaiset elokuvat
Edvarts Virza

Edvarts Virza (oikealta nimeltään Jēkabs Eduards Liekna, 27. joulukuuta 1883 – 1. maaliskuuta 1940 Riika, Latvia) oli latvialainen runoilija ja toimittaja. Virza kuului elinaikanaan merkittävimpien latvialaisten runoilijoiden joukkoon. Hän oli myös tunnettu lehtimies ja toimi pitkään sanomalehti Brihwa Semen päätoimittajana. Hän tuki näkyvästi Kārlis Ulmanisia. == Elämäkerta == Edvarts Virza syntyi maanviljelijäpariskunnan, Annan ja Juriksen, yhdeksäntenä lapsena. Hänen varhaiset vuotensa kuluivat maaseudulla Salgalessa ja Bauskassa, missä hän sai ensimmäisen kosketuksensa latvialaiseen kulttuuriin ja kieleen. Opintojensa vuoksi hän myöhemmin matkusti Moskovaan, missä hän opiskeli oikeustiedettä ja taloustiedettä. Vuoden 1905 vallankumouksen aikana Edvarts Virza osoitti rohkeuttaan ja sitoutumistaan latvialaisen kulttuurin edistämiseen. Hän opetteli itse ranskaa, jotta hän ja hänen vaimonsa, arvostettu runoilija Elza Stērste, voisivat tuoda ranskalaista runoutta Latvian yleisön tietoisuuteen. Virza ystävystyi muiden latvialaisten runoilijoiden kanssa ja pyrki löytämään oman äänensä runoilijana. Hänen ensimmäinen runosarjansa julkaistiin vuonna 1906 lehdessä Dzelme, ja siitä lähtien hän alkoi saavuttaa tunnustusta ja arvostusta latvialaisen kirjallisuuden piireissä. Ensimmäisen maailmansodan aikana Virza mobilisoitiin palvelemaan Jukums Vācietisin rykmentissä kiväärimiehenä. Sotakokemukset inspiroivat häntä kirjoittamaan runoja sotilastovereistaan ja sota-ajan kokemuksistaan. Latvian itsenäistymisen aikaan Virza oli aktiivisesti mukana itsenäisyysajatuksen edistämisessä. Hän työskenteli lehdistössä, toimi Daile- teatterin johtajana ja palveli opetusministeriössä. Vuodet 1940–1985 olivat vaikeita Virzalle ja hänen teoksilleen, sillä ne olivat käytännössä kiellettyjä poliittisen tilanteen vuoksi. Silti hän jatkoi kirjoittamista ja vaikutti monin tavoin latvialaiseen kulttuuriin. Virzan merkittävin teos Biķeris vuodelta 1907 herätti aikanaan suurta huomiota ja kritiikkiä. Se oli ensimmäinen latvialaisen kirjallisuuden historiaan merkitty eroottinen runokokoelma, joka kuvaili himoa ja aistillisuutta poikkeuksellisen suorasukaisesti. Virza sai elinaikanaan useita palkintoja ja tunnustuksia palveluksistaan Latvian kulttuurille. Hänen panoksensa tunnustettiin muun muassa autoritaarisen hallinnon aikana, kun Kārlis Ulmanis johti Latviaa. Virza jätti pysyvän jäljen latvialaiseen kirjallisuuteen ja kulttuuriin, ja häntä pidetään yhtenä maansa merkittävimmistä kirjailijoista. == Lähteet == Luokka:Latvialaiset runoilijat Luokka:Toimittajat Luokka:Vuonna 1883 syntyneet Luokka:Vuonna 1940 kuolleet